6. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ.47 της 22 Φεβρ./1 Μαρτ. 1985 (ΦΕΚ Β΄106) Περί απονομής συντάξεων από τον Προϊστάμενο των Υπηρεσιών του ΤΑΠΘΕ. 1.Το Ταμείο Ασφαλίσεως Προσωπικού Θεραπευτηρίου «Ο ΕΥΑΓΓΕΛΙΣΜΟΣ» (ΤΑΠΘΕ) υπάγεται στις διατάξεις του άρθρ. 1 του Νόμ. 861/1979. 2.Ο Προϊστάμενος των Υπηρεσιών του Ταμείου είναι αρμόδιος για την απονομή συντάξεων με χρόνο ασφάλισης μόνο στο Ταμείο ή με χρόνο ασφάλισης στο Ταμείο και σε φορείς που ασφαλίζουν μισθωτούς, που έχουν υπαχθεί στην ασφάλιση πριν από τις 31.12.1978 και για την παροχή ασφαλιστικών στοιχείων στους φορείς, κατ’ εφαρμογή της διαδοχικής ασφάλισης ως και για την αναγνώριση προϋπηρεσιών στο Δημόσιο, Ο.Τ.Α. και Ν.Π.Δ.Δ., σύμφωνα με τις διατάξεις του Νόμ. 1405/1983. 3.Η ισχύς της απόφασης αυτής, που δημοσιεύεται στην Εφημερίδα της Κυβερνήσεως, αρχίζει μετά 10 ημέρες από τη δημοσίευσή της. 